Kameo: Elements of Power

Kameo: Elements of Power on Raren kehittämä ja Microsoft Game Studiosin julkaisema toimintaseikkailupeli. Peli julkaistiin Xbox 360:lle konsolin julkaisun yhteydessä loppuvuodesta 2005.

Kameo: Elements of Powerin kehitys alkoi jo noin vuonna 2001 Nintendo GameCubelle. Kun Microsoft osti Raren vuonna 2002, tuotanto siirrettiin ensin Xboxille, mutta lopulta Kameosta päätettiin tehdä yksi Xbox 360:n julkaisupeleistä.

Pelin päähenkilönä on nuori Kameo-haltija, joka voi tarvittaessa muuntautua erilaisten elementaalisotureiden muotoon. Hänen tavoitteenaan on pysäyttää peikkokuningas Thorn.

Vuoden 2005 videopelit
Toimintaseikkailupelit
Xbox 360 -pelit